CELEX: 22018D1190
Language: mt
Date: 2016-12-02 00:00:00
Title: Deċiżjoni tal-Kumitat Konġunt taż-ŻEE Nru 254/2016 tat-2 ta' Diċembru 2016 li temenda l-Protokoll 31 tal-Ftehim ŻEE, dwar koperazzjoni f'oqsma speċifiċi barra mill-erba' libertajiet [2018/1190]

23.8.2018   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 215/52
               
            
         DEĊIŻJONI TAL-KUMITAT KONĠUNT TAŻ-ŻEE
         Nru 254/2016
         tat-2 ta' Diċembru 2016
         li temenda l-Protokoll 31 tal-Ftehim ŻEE, dwar koperazzjoni f'oqsma speċifiċi barra mill-erba' libertajiet [2018/1190]
         IL-KUMITAT KONĠUNT TAŻ-ŻEE,
         Wara li kkunsidra l-Ftehim dwar iż-Żona Ekonomika Ewropea (“il-Ftehim ŻEE”), u b'mod partikolari l-Artikoli 86 u 98 tiegħu,
         Billi:
         
                     (1)
                  
                  
                     Huwa xieraq li l-kooperazzjoni tal-Partijiet Kontraenti għall-Ftehim ŻEE tiġi estiża biex tinkludi d-Deċiżjoni (UE) 2016/344 tal-Parlament Ewropew u tal-Kunsill tad-9 ta' Marzu 2016 dwar l-istabbiliment ta' Pjattaforma Ewropea biex tissaħħaħ il-kooperazzjoni fl-indirizzar ta' xogħol mhux iddikjarat (1).
                  
               
                     (2)
                  
                  
                     Il-Protokoll 31 tal-Ftehim ŻEE għandu għalhekk jiġi emendat sabiex din il-kooperazzjoni estiża tkun tista' sseħħ,
                  
               ADOTTA DIN ID-DEĊIŻJONI:
         
            Artikolu 1
            It-test tal-Artikolu 15(9) tal-Protokoll 31 tal-Ftehim ŻEE jinbidel b'dan li ġej:
            “L-Istati tal-EFTA għandhom jipparteċipaw fil-kooperazzjoni prevista fl-atti tal-UE li ġejjin:
            
                        —
                     
                     
                        
                           32014 D 0573: Id-Deċiżjoni Nru 573/2014/UE tal-Parlament Ewropew u tal-Kunsill tal-15 ta' April 2014 dwar kooperazzjoni mtejba bejn is-Servizzi Pubbliċi tal-Impjiegi (PES) (ĠU L 159, 28.5.2014, p. 32).
                        L-Istati tal-EFTA għandhom ikunu parteċipanti sħaħ, mingħajr id-dritt tal-vot, fil-Bord tan-Netwerk.
                     
                  
                        —
                     
                     
                        
                           32016 D 0344: Id-Deċiżjoni (UE) 2016/344 tal-Parlament Ewropew u tal-Kunsill tad-9 ta' Marzu 2016 dwar l-istabbiliment ta' Pjattaforma Ewropea biex tissaħħaħ il-kooperazzjoni fl-indirizzar ta' xogħol mhux iddikjarat (ĠU L 65, 11.3.2016, p. 12).”
                     
                  
         
            Artikolu 2
            Din id-Deċiżjoni għandha tidħol fis-seħħ l-għada tal-aħħar notifika skont l-Artikolu 103(1) tal-Ftehim ŻEE (*1).
         
         
            Artikolu 3
            Din id-Deċiżjoni għandha tiġi ppubblikata fit-Taqsima taż-ŻEE ta' Il-Ġurnal Uffiċjali tal-Unjoni Ewropea, u fis-Suppliment tiegħu dwar iż-ŻEE.
         
         
            Magħmul fi Brussell, it-2 ta' Diċembru 2016.
            
               
                  Għall-Kumitat Konġunt taż-ŻEE
               
               
                  Il-President
               
               Bergdís ELLERTSDÓTTIR
            
         
         
            (1)  ĠU L 65, 11.3.2016, p. 12.
         
            (*1)  Ma huwa indikat l-ebda rekwiżit kostituzzjonali.